SPOROČILO KOMISIJE SVETU Evropski razvojni sklad (ERS): napovedi obveznosti, plačil in prispevkov držav članic za leta 2014, 2015, 2016, 2017 in 2018 /* COM/2014/0644 final */





1. Predgovor V skladu s členom 7(3) notranjega sporazuma o 10. ERS[1] in členom 57(2) Uredbe Sveta (ES) št. 215/2008 o finančni uredbi, ki se uporablja za 10. Evropski razvojni sklad (v nadaljnjem besedilu: finančna uredba za 10. ERS)[2], Komisija v tem dokumentu predstavlja oceno obveznosti, plačil in prispevkov za obdobje 2014–2016, pri čemer upošteva napovedi Evropske investicijske banke (v nadaljnjem besedilu: EIB). V tem dokumentu so prikazani finančno izvrševanje evropskih razvojnih skladov (od 8. do 10.) v letu 2013 in napovedi izvrševanja za obdobje 2014–2016. Poleg tega je v tem dokumentu predstavljena nezavezujoča ocena prispevkov držav članic v ERS za leti 2017 in 2018. Za instrumente, ki jih Evropska investicijska banka upravlja za 9. in 10. ERS (Sklad za spodbujanje naložb in subvencionirane obrestne mere), plačujejo države članice prispevke neposredno Evropski investicijski banki. 2. Uvod Komisija in EIB sta za vsako od držav AKP[3] in ČDO[4] posodobili napovedi obveznosti in plačil za leta 2014, 2015 in 2016. Pri napovedi plačil sta se upoštevala dva cilja: pomagati državam članicam, da v svojih nacionalnih proračunih rezervirajo čim bolj natančne zneske, ter zagotoviti dovolj razpoložljivih finančnih sredstev za ERS, da bi se izognili likvidnostnim težavam. V skladu s členom 7 notranjega sporazuma o 10. ERS[5] in členom 57(5) finančne uredbe za 10. ERS[6] so bile ocene iz tega dokumenta posodobljene. Spodnji diagram ponazarja splošno gibanje bruto obveznosti in plačil od leta 1999, vključno z napovedmi za leta 2014, 2015 in 2016 (Komisija in EIB skupaj). Bruto obveznosti in plačila: gibanje v obdobju 1999–2016 (v mio. EUR)[7] Opomba: podatki o izvrševanju evropskih razvojnih skladov na dan 31. december 2013 (obveznosti, plačila in finančno stanje) ter napovedi za leta 2014, 2015 in 2016. V prilogah 1, 2 in 3 so prikazane dejanske obveznosti, plačila oziroma finančno stanje v letu 2014 v primerjavi s predhodnimi napovedmi. 3. Finančne napovedi za obdobje 2014–2016 V spodnji preglednici so prikazani posodobljeni podatki o obveznostih, plačilih in prispevkih na podlagi najnovejših napovedi Komisije. 4. Nezavezujoča ocena prispevka za obdobje 2017–2018 5. Napovedi za finančno izvrševanje za leta 2014, 2015 in 2016 Posodobljene napovedi so navedene v prilogah 1 do 3. Posodobljene napovedi za leto 2014 potrjujejo prispevke držav članic v ERS za leto 2014 v višini 3 250 milijonov EUR, kot je sklenil Svet oktobra 2013[8]. Treba je opozoriti, da je bil zaradi zahteve EIB za preklic tretjega obroka za leto 2014 in zaradi zvišanja plačil, ki jih je Komisija izvršila v letu 2013, in tistih, ki jih načrtuje za leto 2014, kar upravičuje povečanje potreb po sredstvih, preklicani znesek EIB prenesen na Komisijo. To pomeni, da znaša končni zahtevek državam članicam 3 144 milijonov EUR za Komisijo in 106 milijonov EUR za EIB (za podrobno razčlenitev zahtevkov za prispevke za leto 2014 glej Prilogo 4). Poudariti je treba, da ti podatki potrjujejo sporočilo Komisije iz junija 2014, kar zadeva porabo za tekoče leto. Opozoriti je treba tudi na izbruh ebole v zahodnoafriških državah, ki bi lahko imel velike finančne posledice za relativno omejena sredstva ERS. Za leto 2015 je letni znesek prispevka določen v višini 3 600 milijonov EUR, kar je v skladu z zgornjo mejo, ki jo je Svet sprejel novembra 2013[9]. Vendar delež EIB znaša 200 milijonov EUR (100 milijonov EUR pod zgornjo mejo, ki je bila sprejeta v sporočilu iz novembra 2013), delež Komisije pa bo znašal 3 400 milijonov EUR (povečanje za 100 milijonov EUR). Ta prenos bo državam članicam omogočil zagotoviti prispevek za leto 2015 (letni znesek) in 2016 (znesek, ki ustreza zgornji meji) v višini 3 600 milijonov EUR. 5.1. Dodatek 1: napovedi glede obveznosti[10] za leta 2014, 2015 in 2016 (v milijonih EUR) 5.2. Dodatek 2: napovedi glede plačil[11] za leta 2014, 2015 in 2016 (v milijonih EUR) 5.3. Dodatek 3: finančno stanje leta 2014, napovedi za leti 2015 in 2016 (v mio. EUR) ter nezavezujoče ocene za leti 2017 in 2018 5.4. Dodatek 4: prispevki držav članic za leto 2014 (v EUR) 5.5. Dodatek 5: prispevki držav članic za leto 2015 (v EUR) [1] Notranji sporazum med predstavniki vlad držav članic, ki so se sestali v okviru Sveta, o financiranju pomoči Skupnosti na podlagi večletnega finančnega okvira za obdobje 2008–2013 v skladu s Sporazumom o partnerstvu AKP-ES in o dodelitvi finančne pomoči za čezmorske države in ozemlja, za katere se uporablja četrti del Pogodbe ES (UL L 247, 9.9.2006, str. 32). [2] UL L 78, 19.3.2008, str. 1. [3] Afriške, karibske in pacifiške države. [4] Čezmorske države in ozemlja. [5] UL L 247, 9.9.2006, str. 32. [6] Uredba Sveta (ES) št. 215/2008 z dne 18. februarja 2008 o finančni uredbi, ki se uporablja za 10. Evropski razvojni sklad. [7] Za obdobje 2014–2016, napovedani zneski. [8] Sklep Sveta z dne 7. novembra 2013 – dokument Sveta št. 15699/13. [9] Sklep Sveta z dne 8. novembra 2013 – dokument Sveta št. 15454/13. [10] Bruto obveznosti, tj. pred odbitkom zneskov, ki izhajajo iz sprostitev obveznosti. [11] Bruto plačila, tj. brez odbitka izterjav.